# Szakdolgozati témajavaslatok

**Érvényes: 2016. január 1-től**

A szociális munkás végzős jelölt egy a képzést lezáró írásos munkájával, a szakdolgozattal demonstrálja, hogy képes elméleti tudását és a szolgáltatásokat igénybe vevők, csoportjaik és a közösségek érdekében végzett szakmai tevékenységet integrálni. Bizonyítja, hogy képes a tanult ismeretek gyakorlati alkalmazásában, a szakmai gyakorlat tényeinek, folyamatainak és összefüggéseinek elemzésében, a következtetések levonásában.

**A jelölt a Szociális Munka Tanszék által ajánlott, vagy saját maga által választott témát dolgozza fel. A szakdolgozat a szociális munka egy problémakörében készül, a szociális munka jellegét, vonatkozó elméleteit, módszereit és megvalósulási gyakorlatát követi. Szakdolgozatként csak olyan témát – munkát - lehet elfogadni, amely a képzés tanterve alapján megszerzett tudás birtokában, témavezető irányításával kb. egy év alatt elvégezhető. A pontos téma meghatározását a jelölt a témavezetővel együtt alakítja ki, amelyet a szakdolgozati téma és konzultációs lapon kell rögzíteni (ld. bővebben a szak szakdolgozat és záróvizsga szabályzatát!).**

**Az alábbi meghirdetett szakdolgozat témák orientáló és figyelem felhívó jellegűek, a témaválasztás lehet ezektől eltérő. A szociális munka szakdolgozati témái lehetnek az esetmunka, a családokkal végzett szociális munka, a csoportmunka vagy a közösségi szociális munka elméletéhez és hazai gyakorlatához kapcsolódó tényfeltáró elemzések, értékkonfliktusok és/vagy dilemmák leírásai. Sor kerülhet egy intézmény, a szociális intézményrendszer funkcióinak, funkciózavarainak bemutatására, egy megvalósított szakmai beavatkozás, krízisintervenció és/vagy projekt szakaszainak bemutatására a szükségletfelmérés és tervezés stádiumán keresztül az értékelésig és hatékonyságelemzésig. Téma lehet egy a szolgáltatást igénybe vevő csoport vagy egy meghatározott körzet, terület, település, régió szociális helyzetének, szükségleteinek valamint ellátásának elemzése. Mindegyik alapvetően szociális munkára irányuló, szociális munkára fókuszáló kell, hogy legyen, még akkor is, ha a szociológia, a szociálpolitika, a pszichológia, a jog, a pedagógia, az egészségtudomány, vagy más diszciplína is megjelenik a munkában.**

**Dr. Csizmadia Zoltán egyetemi docens**

(a megadott témakörök vizsgálati főirányok és nem szakdolgozat címek, ezeken belül sokkal konkrétabb és behatároltabb résztémák kidolgozása a célravezető)

Elsődlegesen nemzetközi kitekintést (nyelvtudást), szakirodalom feldolgozást, dokumentum elemzést igénylő témakörök:

* A szociális munka kihívásai a 21. században (új irányok, modellek, intézmények, funkciók, nemzetközi és hazai kitekintéssel, esetekkel)
* A szociális munka legújabb módszertana, gyakorlata – innovatív megoldások, példák, jó gyakorlatok
* A szociális szolgáltatások és/vagy intézmények (al)rendszere, mint hálózat (lokális, regionális , nemzeti vagy nemzetközi hálózatok strukturális és funkcionális jellemzők)

Elsődlegesen önálló empirikus kutatást (kérdőívezés, interjúzás, résztvevő megfigyelés stb.) igénylő témakörök:

* Az interperszonális kapcsolatok (társadalmi tőke) jelentősége és szerepe a szociális munkában (pozitív és negatív aspektusok)
* Intézményesült/formális és informális szociális „szolgáltatások” egy vidéki helyi társadalomban (esettanulmány).
* Reciprocitás, altruizmus, bizalom, társadalmi tőke szerepe egy közösség, csoport kialakulásában, működésében és fejlődésében

**Kóbor Krisztina egyetemi tanársegéd**

* A „házon belüli erőszak” Magyarországon és a szociális munkás beavatkozási lehetőségei
* Dilemmák a gyermekvédelemben
* Krízisbe kerülő családok - gyermekek, és a szociális munka lehetőségei
* Szociális és gyermekvédelmi célú civil/nonprofit szervezetek szerepe egy település ellátórendszerében
* A közösségi szociális munka relevanciája egy település vagy egy szolgáltatás viszonylatában
* Egyéni esetkezelés, csoportmunka és közösségi munka megjelenése egy szociális munkás szakmai repertoárjában
* Egy település gyermekeinek/fiataljainak támogatása, közösségfejlesztése a virtuális térben

**Dr. Nárai Márta egyetemi docens**

* Civil/nonprofit szervezetek szerepe a különböző társadalmi problémák kezelésében, megoldásában
* A szociális területen működő civil/nonprofit szervezetek helye/szerepe az ellátórendszerben
* A deviáns viselkedési formák gyakoriságának, illetve társadalmi megítélésének meghatározó tényezői
* Eltérő indulás, eltérő esélyek - a társadalmi helyzet meghatározó hatása (különböző élettörténetek összehasonlítása)
* A társadalmi kirekesztés-kirekesztődés útjai

**Peisser-Puli Edit egyetemi adjunktus**

* A szociális munka kompetenciái és kompetenciahatárai az interprofesszionális együttműködésekben.
* Közösségi szociális munka elmaradott településeken, szükségletfelméréstől a közösségfejlesztésig.
* Gettók és telepek világa, módszertani lehetőségek a szociális munkában.
* Szociális szolgáltatásszervezés aprófalvakban, a szociális munka esélyteremtő és szervező kompetenciái.
* Szerepek a közvetlen és a közvetett szociális munkában, a segítő kapcsolat és a szolgáltatástervező – szervező - megvalósító feladatok szerepei.

**Dr. Tóbiás László egyetemi docens**

* Gyermekek napközbeni ellátásának gyakorlata egy településen
* A gyerekeket, fiatalokat szolgáló alacsony küszöbű intézmények: ifjúsági információs és tanácsadó irodák, utcai szociális munka, kortárssegítő programok
* Egy civil szervezet a szociális ellátásban
* Önkéntes segítés, kortárssegítés, önsegítés
* A gyermekjóléti rendszerben dolgozó szakemberek véleménye a rendszer működéséről
* A gyerekkorosztály helyzete és változása a Gyermekjogi Egyezmény alapján illetve különböző jelentések tükrében
* Szakma-, szektor-, intézményközi együttműködések a gyermekjóléti gyakorlatban
* Az ifjúsági munka és a szociális munka határterületei és együttműködése
* Hallgató által kezdeményezett innovatív projekt megvalósítása és leírása

A témavezetők elérhetőségei

|  |  |
| --- | --- |
| Dr. Kóbor Krisztina | koborkriszta@gmail.com |
| Dr.Puli Edit | pedit@sze.hu |
| Dr. Nárai Márta | naraim@sze.hu |
| Dr. Csizmadia Zoltán | csizmadia@sze.hu |
| Dr. Tóbiás László | tlaszlo@sze.hu |

 Dr. Csizmadia Zoltán

tanszékvezető, szakvezető